

|  |
| --- |
| UKMERGĖS RAJONO SAVIVALDYBĖSMERAS |

**POTVARKIS**

**DĖL PSICHOAKTYVIŲJŲ MEDŽIAGŲ VARTOJIMO SITUACIJŲ VALDYMO ALGORITMŲ IR PREVENCIJOS PRIEMONIŲ PATVIRTINIMO**

2024 m. vasario d. Nr.

Ukmergė

Vadovaudamasis Lietuvos Respublikos vietos savivaldos įstatymo 25 straipsnio 1 ir 5 dalimis, Lietuvos Respublikos švietimo įstatymo 58 straipsnio 2 dalies 3 punktu, Lietuvos Respublikos tabako, tabako gaminių ir su jais susijusių gaminių kontrolės įstatymo 161 straipsniu, 19 straipsnio 5 dalimi, Vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašu, patvirtintu Lietuvos Respublikos Vyriausybės 2002 m. balandžio 2 d. nutarimu Nr. 437 (Lietuvos Respublikos Vyriausybės 2007 m. spalio 2 d. nutarimo Nr. 1071 redakcija), atsižvelgdamas į Narkotikų, tabako ir alkoholio kontrolės departamento metodines rekomendacijas:

1. Tvirtinu pridedamus:

1.1. Situacijų valdymo algoritmą, kai mokinys turi su savimi cigarečių, elektroninių cigarečių ir elektroninių cigarečių pildyklių arba (ir) rūko cigaretes, elektronines cigaretes mokyklos teritorijoje;

1.2. Situacijų valdymo algoritmą, kai mokinys apsvaigęs/apsinuodijęs psichoaktyviosiomis medžiagomis mokykloje;

1.3. Tolesnės pagalbos teikimo mokiniui, mokinio šeimai ir mokyklos bendruomenei algoritmą;

1.4. Sutikimo dėl mokinio daiktų patikrinimo formą;

1.5. Daiktų patikrinimo protokolo formą;

1.6. Ukmergės rajono savivaldybės 2024–2025 metų psichoaktyviųjų medžiagų vartojimo prevencijos priemonių planą.

2.Įpareigoju:

2.1. Psichoaktyviųjų medžiagų prevencijos plane nurodytus vykdytojus laikytis plane numatytų terminų ir taikyti psichoaktyviųjų medžiagų vartojimo mažinimo priemones.

2.2. Ukmergės rajono savivaldybės mokyklų vadovus mokymo sutartyse įrašyti punktus apie tai, kad:

2.2.1. Mokinys neturėtų, nevartotų ir neplatintų narkotinių ir psichotropinių medžiagų, alkoholio, energinių gėrimų, elektroninių cigarečių, elektroninių cigarečių pildyklių, tabako gaminių ugdymo įstaigoje ir jos teritorijoje bei prieigose;

2.2.2. Mokinio tėvai (globėjai) sutinka/nesutinka pasirašyti mokymo sutarties priedą „Sutikimas dėl mokinio daiktų patikrinimo“.

2.3. Ukmergės rajono savivaldybės mokyklų vadovus supažindinti mokyklos bendruomenę su situacijų valdymo algoritmais, supažindinti mokinių tėvus su situacijų valdymo algoritmais ir pasikeitusiomis tvarkomis susirinkimų metu, per el. dienyną ar pasirašant.

3. S k i r i u Ukmergės rajono savivaldybės administracijos tarpinstitucinio bendradarbiavimo koordinatorę atsakinga už šio potvarkio vykdymo kontrolę.

Šis potvarkis skelbiamas Teisės aktų registre ir savivaldybės interneto svetainėje.

Savivaldybės meras Darius Varnas

Edita Balžekienė

PATVIRTINTA

Ukmergės rajono savivaldybės mero

2024 m. vasario d. potvarkiu Nr.

**SITUACIJOS VALDYMO ALGORITMAS, KAI MOKINYS TURI SU SAVIMI CIGAREČIŲ, ELEKTRONINIŲ CIGAREČIŲ IR ELEKTRONINIŲ CIGAREČIŲ PILDYKLIŲ ARBA (IR) RŪKO CIGARETES, ELEKTRONINES CIGARETES MOKYKLOS TERITORIJOJE**

Vadovaujantis Lietuvos Respublikos tabako, tabako gaminių ir su jais susijusių gaminių kontrolės įstatymo 161 straipsniu, Lietuvos Respublikoje draudžiama asmenims iki 18 metų rūkyti (vartoti) ir turėti cigarečių, elektroninių cigarečių ir elektroninių cigarečių pildyklių ir 19 straipsnio 5 dalimi, Lietuvos Respublikoje draudžiama asmenims iki 18 metų rūkyti (vartoti) tabako gaminius ar jų turėti.

**Mokyklos darbuotojui** pastebėjus, kad mokinys mokyklos teritorijoje su savimi turi cigarečių, elektroninių cigarečių ir elektroninių cigarečių pildyklių arba rūko mokyklos teritorijoje

nedelsiant **informuoja** apie tai **mokyklos vadovą** ar jo įgaliotą asmenį;

**mokyklos vadovas** ar jo įgaliotas asmuo **nedelsiant** kartu su pagalbos mokiniui specialistu inicijuoja pokalbį su mokiniu;

**pokalbio metu** išsiaiškinus, kad mokinys turi cigarečių, elektroninę cigaretę ar (ir) pildyklę ir mokiniui sutikus parodyti daiktus (vadovaujantis mokymo sutarties priedu), mokyklos vadovas ar jo įgaliotas asmuo paima turimus draudžiamus daiktus ir užfiksuoja daiktų patikrinimo protokole. Neradus pas mokinį draudžiamų daiktų arba nesutikus parodyti, informacija taip pat užfiksuojama.

**raštu informuoja mokinio atstovus** pagal įstatymą (tėvus, globėjus) apie vykusį pokalbį su mokiniu, jei draudžiamų daiktų nebuvo rasta;

**kviečia mokinio atstovus pagal įstatymą** (tėvus, globėjus) į mokyklą, jei draudžiamų daiktų buvo rasta arba mokinys daiktų nesutiko parodyti;

**pokalbio su mokiniu, jo atstovais pagal įstatymą ir socialiniu pedagogu metu** informuoja apie sutarties, mokinio elgesio taisyklių pažeidimą, taikomas drausmines priemones ir paaiškina, kad surinkta informacija bei draudžiami daiktai perduodami policijos komisariatui (skambinti 112) ir/arba Valstybės vaiko teisių apsaugos tarnybai;

**parengia pranešimą apie įvykį,** prideda paimtus daiktus ir kitus įrodymus, perduoda policijos komisariatui (skambinti 112).

**Mokyklos vadovas ar jo įgaliotas asmuo**

**Mokyklos vadovo paskirtas asmuo**

**informuoja** apie įvykį **visuomenės sveikatos specialistą**, vykdantį sveikatos priežiūrą mokykloje jo darbo metu;

**sustiprina prevencinę veiklą** mokykloje: organizuoja prevencines veiklas ir tikslinę prevenciją (jei reikia) kartu su bendruomenės pareigūnu;

parengia informacijąir **informuoja mokinių tėvus per el. dienyną ir mokyklos interneto svetainę apie draudžiamų daiktų turėjimą mokyklos teritorijoje ir pasekmes.**

PATVIRTINTA

Ukmergės rajono savivaldybės mero

2024 m. vasario d. potvarkiu Nr.

**SITUACIJOS VALDYMO ALGORITMAS, KAI MOKINYS APSVAIGĘS/APSINUODIJĘS PSICHOAKTYVIOSIOMIS MEDŽIAGOMIS MOKYKLOJE**

**Mokyklos darbuotojui** įtarus, kad mokinys mokyklos teritorijoje yra apsinuodijęs psichoaktyviosiomis medžiagomis ir jo sveikatai ar gyvybei gresia pavojus

nedelsiant **skambinama bendruoju pagalbos telefonu (112) ir** mokiniui **teikiama pirmoji medicininė pagalba**, vadovaujantis mokyklos pirmosios pagalbos organizavimo tvarka;

nedelsdamas **informuoja apie tai mokyklos vadovą ar vadovo** įgaliotą asmenį bei visuomenės sveikatos specialistą, vykdantį sveikatos priežiūrą mokykloje.

**Mokyklos vadovas ar vadovo įgaliotas asmuo**

telefonu skubiai apie tai **informuoja mokinio atstovus** **pagal įstatymą** (tėvus, globėjus);

mokinį vežant į asmens sveikatos priežiūros įstaigą, jį **lydi mokyklos administracijos atstovas ar jo paskirtas asmuo** ir lieka su nukentėjusiuoju, kol atvyks telefonu informuoti mokinio atstovai pagal įstatymą (tėvai, globėjai) arba jų įgaliotas asmuo. Nepavykus susisiekti su vaiko įstatyminiais atstovais, informuojamas **Vaiko teisių apsaugos skyrius** pagal mokinio gyvenamąją vietą.

**Mokyklos vadovas ar vadovo įgaliotas asmuo**

**nedelsiant, bet ne vėliau nei per 24 val.,** **informuoja** apie mokinio apsinuodijimą psichiką veikiančiomis medžiagomis **teritorinės policijos įstaigą, Vaiko teisių apsaugos skyrių** pagal mokinio gyvenamąją vietą ir **Tarpinstitucinio bendradarbiavimo koordinatorę.**

**Mokyklos vadovo paskirtas asmuo**

**organizuoja tolesnę pagalbą** mokiniui ir jo atstovams pagal įstatymą (tėvams, globėjams) bei visai mokyklos bendruomenei;

**sustiprina prevencinę veiklą** mokykloje: organizuoja prevencines veiklas ir pokalbius atskirose klasėse ir mokyklos darbuotojams;

parengia informacijąir **informuoja mokinių tėvus, globėjus per el. dienyną ir mokyklos internetinę svetainę apie draudžiamų daiktų turėjimą mokyklos teritorijoje ir pasekmes.**

PATVIRTINTA

Ukmergės rajono savivaldybės mero

2024 m. vasario d. potvarkiu Nr.

**TOLESNĖS PAGALBOS TEIKIMO MOKINIUI, MOKINIO ŠEIMAI IR MOKYKLOS BENDRUOMENEI ALGORITMAS**

**Informuoti mokinį ir jo atstovus** apie asmens sveikatos priežiūros paslaugas ir psichologines konsultacijas teikiančias institucijas, įstaigas, organizacijas *(Įstaigų sąrašas, adresai, telefonai, teikiamos paslaugos)*.

**Pasitelkti** **mokyklos vaiko gerovės komisiją (VGK).** Mokinio elgesys, dalyvaujant mokinio atstovams, turi būti aptariamas VGK posėdyje, numatant tolimesnius mokinio elgesio korekcijos veiksmus *(Mokyklos bendruomenei individualiai ar grupėmis rengti pokalbius, teikti rekomendacijas, esant poreikiui kreiptis pagalbos į sveikatos įstaigą, švietimo pagalbos tarnybą, kitas įstaigas).*

**Visuomenės sveikatos priežiūros specialistas.** Esant pagrįstų įtarimų ar faktų, kad mokinys vartojo psichoaktyviųjų medžiagų, informuoti jo atstovus pagal įstatymą (tėvus, globėjus) apie galimybę dalyvauti Ankstyvosios intervencijos programoje, inicijuoti susitikimus su tėvais ir vaiku, rekomenduoti ar įpareigoti kreiptis dalyvauti programoje.

**Informuoti vaiko teisių apsaugos tarnybą** pastebėjus galimus vaiko teisių pažeidimo atvejus**.** VTAĮS atlieka vaiko situacijos vertinimą, esant poreikiui inicijuojamas atvejo vadybos procesas. (*Pranešti apie vaiko teisių pažeidimą galima artimiausiame vaiko teisių apsaugos skyriuje, užpildant formą Tarnybos interneto svetainėje arba paskambinus 112).*

**Informacija apie vaikus, vartojančius psichoaktyviąsias medžiagas, neviešinama.** Ši informacija prieinama tik asmenims, kurie tiesiogiai susiję su problemos sprendimu, ir gali būti teikiama tik Lietuvos Respublikos teisės aktų nustatyta tvarka.

PATVIRTINTA

Ukmergės rajono savivaldybės mero

2024 m. vasario d. potvarkiu Nr.

**(Sutikimo dėl mokinio daiktų patikrinimo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_gimnazijos (mokyklos)

\_\_\_\_klasės mokinio (ės)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tėvų (globėjų) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SUTIKIMAS**

202 m. d.

Atsižvelgiant į Lietuvos Respublikos švietimo įstatymo 43 straipsnio 3 dalį, mokyklos bendruomenė nusistatė savo narių elgesio normas. Vadovaujantis Smurto prevencijos įgyvendinimo mokyklose rekomendacijomis, patvirtintomis švietimo, mokslo ir sporto ministro 2017 m. kovo 22 d. įsakymu Nr. V-190, mokykloje susitarta dėl elgesio taisyklių (normų), kuriose reglamentuotas pozityvus/laukiamas taip pat neleistinas/nepageidaujamas mokinių elgesys. Mokykla nusistatė taisykles, susijusias su reagavimu į neleistiną mokinių elgesį – nustatė (įvardijo) sąvoką „netinkamas mokinio elgesys“, bei sąlygas taikyti nustatytas poveikio priemones, tarp jų – draudžiamų daiktų patikrinimo tvarką ir veiksmus, užtikrinant mokyklos bendruomenės narių ir (ar) aplinkinių saugumą. Esu susipažinęs (-usi) su mokyklos bendruomenės priimtomis taisyklėmis bei susitarimais.

Sutinku, kad mano vaikas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ būtų tikrinamas ir būtų tikrinami jo asmeniniai daiktai, jeigu kyla pagrįstų įtarimų, jog jis (ji) gali turėti draudžiamų daiktų. Tikrinti turi teisę policijos pareigūnai ir mokyklos direktoriaus paskirtas (atsižvelgiant į mokinio lytį) asmuo, prieš tai informavus tėvus ar kitus teisėtus vaiko atstovus pagal įstatymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas, pavardė)

PATVIRTINTA

Ukmergės rajono savivaldybės mero

2024 m. vasario d. potvarkiu Nr.

(Daiktų patikrinimo protokolo forma)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas)

DAIKTŲ PATIKRINIMO PROTOKOLAS

|  |  |  |
| --- | --- | --- |
| **Data** | |  |
| **Surašymo vieta** | |  |
| **Patikrinimas pradėtas** | | val. min. |
| **Patikrinimas baigtas** | | val. min. |
|  | | | | |
| **Daiktų patikrinimą atlieka** | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, parašas, vardas ir pavardė) | | |
| **Asmuo, kuriam atliktas daiktų patikrinimas** | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ gim. \_\_\_\_\_\_\_\_\_\_\_\_\_\_\_\_  gyv. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |
| **Draudžiamų daiktų nerasta Atsisako parodyti daiktus** | | | | |
| **Rasti draudžiami daiktai**   |  |  |  |  |  | | --- | --- | --- | --- | --- | | Eil. Nr. | Prekių (daiktų) pavadinimas ir trumpas apibūdinimas | Modelis ir/ar identifikavimo Nr. | Kiekis vnt. | Pastabos | |  |  |  |  |  | |  |  |  |  |  | |  |  |  |  |  | |  |  |  |  |  | | | | | |
| Patikrinimo metu dalyvavę asmenys | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, parašas, vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, parašas, vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, parašas, vardas ir pavardė) | | |
| Protokolo kopiją gavau  (data, parašas, vardas ir pavardė) | | | | |

PATVIRTINTA

Ukmergės rajono savivaldybės mero

2024 m. vasario d. potvarkiu Nr.

**UKMERGĖS RAJONO SAVIVALDYBĖS ADMINISTRACIJOS PSICHOAKTYVIŲJŲ MEDŽIAGŲ PREVENCIJOS PRIEMONIŲ**

**2024–2025 METŲ PLANAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Priemonė** | **Atsakingi vykdytojai** | **Įvykdymo terminas** | **Laukiamas rezultato kriterijus** | **Lėšos, Eur** | **Laukiami rezultatai** |
| **1.** | Viešai paskelbti Ukmergės rajono savivaldybę nepakančią priklausomybėms. | Ukmergės rajono savivaldybės administracijos Informacinių technologijų ir viešųjų ryšių skyrius | 2024–2025 m. | Inicijuojama žiniasklaidoje, interneto svetainėje nepakantumo priklausomybėms temos sklaida – ne rečiau nei kartą per ketvirtį. | – | Geresnis visuomenės informavimas apie priklausomybių grėsmes ir įtraukimas į prevencinių priemonių įgyvendinimo akcijas. |
| **2.** | Rekomendacijų parengimas mokykloms. | Ukmergės rajono savivaldybės administracija | 2024 m. vasario mėn. | Parengiami psichoaktyviųjų medžiagų vartojimo situacijų valdymo algoritmai, tai yra  Reagavimo algoritmai aptikus psichoaktyviąsias medžiagas pas mokinį ir/ar mokiniui esant apsvaigus bei išplatinami ugdymo įstaigose. | – | Valdomos psichoaktyviųjų medžiagų vartojimo situacijos. |
| **3.** | Vilniaus apskrities VPK Ukmergės r. policijos komisariato Veiklos skyrius organizuoja prevencinę priemonę, kurios tikslas – mažinti nepilnamečių daromų teisės pažeidimų skaičių. | Ukmergės rajono policijos komisariato Veiklos skyrius, Tarpinstitucinio bendradarbiavimo koordinatorė | Iki 2024/2025 m. m. pabaigos | Vykdomos tikslinės policinės prevencijos priemonės dėl nepilnamečių alkoholio, narkotinių medžiagų ar elektroninių cigarečių vartojimo - ne rečiau nei kartą per mėnesį. | Kuro išlaidos | Saugesnė gyvenamoji aplinka. Mažėjantis nepilnamečių daromų teisės pažeidimų skaičius. |
| **4.** | Organizuoti tikslines paskaitas, diskusijas, pokalbius apie priklausomybių prevenciją. Formuoti nepalankią vaikų, jaunimo ir tėvų nuomonę apie psichotropinių medžiagų bei alkoholio vartojimą, skleisti informaciją apie būdus, padedančius stabdyti alkoholio, psichotropinių medžiagų vartojimo plitimą vaikystėje. | Visuomenės sveikatos biuras, ugdymo įstaigos | Iki 2024/2025 m. m. pabaigos | Tikslinių paskaitų, diskusijų, pokalbių apie priklausomybių prevenciją skaičius – ne mažiau nei viena paskaita arba diskusija arba pokalbis per ketvirtį. | Lektorių išlaidos | Stiprinamas visuomenės sąmoningumas. |
| **5.** | Planiniai mokyklų paviršių tyrimai. | Visuomenės sveikatos biuras, ugdymo įstaigos | Iki 2024/2025 m. m. pabaigos | Atliekamų planinių patikrinimų, tiriant mokyklose esančius paviršius dėl narkotinių pėdsakų, skaičius – ne mažiau nei 60 klasių per mokslo metus. | 1500 | Identifikuojamos psichotropinės medžiagas mokyklose. |
| **6.** | Parengti socialinę reklamą elektroninių cigarečių rūkymo prevencijai. | Ukmergės rajono savivaldybės administracijos Švietimo, kultūros ir sporto skyrius, Informacinių technologijų ir viešųjų ryšių skyrius, Visuomenės sveikatos biuras | 2024 m. rugsėjo mėn. | Parengiama socialinės reklamos elektroninė versija, nukreipta į tėvų ir mokinių nuostatų (požiūrio) keitimą, bei viešinama medijose, autobusų stotelėse, parduotuvėse, ligoninėse, mokyklose. | 1000 | Ugdoma visuomenė apie narkotinių ir psichotropinių medžiagų žalą. |
| **7.** | Ugdymo įstaigų visuotiniuose tėvų susirinkimuose skaityti pranešimus apie psichoaktyviųjų medžiagų daromą žalą, parengti šia tema ir platinti lankstinukus. | Visuomenės sveikatos biuras, Tarpinstitucinio bendradarbiavimo koordinatorė | Iki 2024/2025 m. m. pabaigos | Pranešimų skaičius – ne mažiau kaip vienas per ketvirtį. Išdalintų lankstinukų skaičius – ne mažiau kaip 1000 per metus. | 200 | Formuojamas kitoks požiūris – suvokimas apie psichoaktyviąsias medžiagas ir jų daromą žalą. |
| **8.** | Organizuoti susitikimus su moksleiviais apie atsakomybes padarius nusikalstamą veiką (nepilnamečių teisinis švietimas). | Tarpinstitucinio bendradarbiavimo koordinatorė, Bendruomenės pareigūnai | Iki 2024/2025 m. m. pabaigos | Tikslinių diskusijų, pokalbių, susitikimų skaičius – ne rečiau kaip kartą per ketvirtį. | Kuro išlaidos | Moksleivių atsakomybės už savo elgesį (veiksmus) ugdymas. Administracinių nusižengimų skaičiaus mažėjimas 10 proc. |
| **9.** | Nuomonės formuotojų *„Influencerių“* reguliarūs vizitai mokyklose (sveikos gyvensenos skatinimas). | Ukmergės rajono savivaldybės administracijos Švietimo, kultūros ir sporto skyrius, ugdymo įstaigos, Visuomenės sveikatos biuras | Iki 2024/2025 m. m. pabaigos | Nuomonės formuotojų *„Influencerių“* ir mokinių susitikimų skaičius – ne mažiau nei vienas susitikimas per kalendorinius metus. | Lektorių išlaidos | Stiprinamas mokinių sąmoningumas, ugdomas neigiamas požiūris į narkotinių ar psichotropinių medžiagų vartojimą, motyvuojama siekti tikslų. |
| **10.** | Turiningo ir sveiko gyvenimo būdo propagavimas pertraukų metu ir po pamokų. | Ukmergės rajono savivaldybės administracijos Švietimo, kultūros ir sporto skyrius, ugdymo įstaigos, Visuomenės sveikatos biuras, Ukmergės sporto centras | Iki 2024/2025 m. m. pabaigos | Vykdomų aktyvių pertraukų skaičius - ne mažiau kaip viena aktyvi pertrauka per dieną. | – | Stiprinamas mokinių sąmoningumas, ugdomas neigiamas požiūris į narkotinių ar psichotropinių medžiagų vartojimą, motyvuojama siekti tikslų. |
| **11.** | Įpareigojimas išklausyti ankstyvosios intervencijos programą. | Ukmergės rajono savivaldybės Vaiko gerovės komisija, Visuomenės sveikatos biuras | Iki 2024/2025 m. m. pabaigos | Užfiksavus, kad jaunuolis galimai vartojo psichoaktyvias medžiagas, skiriamas įpareigojimas išklausyti ankstyvosios intervencijos programą. | – | Valdomos psichoaktyviųjų medžiagų vartojimo situacijos. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_